मारपीट की घटना की जांच करेगी एसडीएम की कमेटी
ट्रॉमा सेंटर में दो दिन पहले हुई मारपीट की घटना की जांच एसडीएम की कमेटी करेगी। इस मामले में सोमवार को कांग्रेसियों ने जेएएच अधीक्षक को ज्ञापन दिया। इसमें उन्होंने डॉक्टरों पर मरीजों के साथ अभद्रता के आरोप लगाए। कांग्रेसियों के जेएएच पहुंचने और विवाद न हो इसलिए वहां पर बड़ी संख्या में मेडिकल छात्र व पुलिस भी मौके पर पहुंच गए।
सोमवार शाम करीब चार बजे कांग्रेस की प्रदेश सचिव डॉ. रश्मि पवार शर्मा ने अटेंडेंट मोनू राणा और उसके साथी के साथ हुई मारपीट के मामले में जेएएच अधीक्षक डॉ. जेएस सिकरवार को ज्ञापन दिया। इसमें उन्होंने खुद के साथ हुई अभद्रता की जानकारी भी डॉ. सिकरवार को दी। उन्होंने कहा कि डॉक्टर प्रोटेक्शन एक्ट की आड़ में मरीजों से अभद्र व्यवहार करते हैं। यदि कोई विरोध करे तो उसकी मारपीट करते हैं। रश्मि ने मांग की कि ऐसी घटनाओं पर तत्काल अंकुश लगना चाहिए।
एक आरोपी नहीं पकड़ा, रिकॉर्डिंग की जांच भी नहीं
व्यापमं व्हिसल ब्लोअर आशीष चतुर्वेदी ने पुलिस महानिरीक्षक अनिल कुमार को पत्र लिखकर विश्वविद्यालय थाना क्षेत्र के सिटी सेंटर में 26 फरवरी को धमकी देकर फरार एक आरोपी न पकड़े जाने व धमकी रिकॉर्डिंग को जांच में शामिल न किए जाने को लेकर पत्र लिखा। इस संबंध में आशीष ने थाना प्रभारी को भी पत्र दिया है।
सागरताल में मिला युवक का शव: सागरताल में सोमवार सुबह एक युवक का शव पुलिस ने बरामद किया है। मृतक की उम्र करीब 25-30 वर्ष है, वह चेक की शर्ट और काला पेंट पहने हुए है।
युवक ट्रेन की चपेट में अाया: बिरलानगर और ग्वालियर स्टेशन के बीच ट्रेन की चपेट में आने से पुराना रेशम मिल निवासी दीपक घायल हो गया। घटना की सूचना एफआरवी और हजीरा पुलिस मौके पर पहुंची। घायल को उपचार के लिए अस्पताल भिजवा दिया है।
hin_Deva hin_Deva hin_Deva hin_Deva hin_Deva hin_Deva hin_Deva